Βιογραφικό Ο Γιώργος Μαρινάκης είναι διπλωματούχος Ηλεκτρολόγος Μηχανικός του Πανεπιστημίου Πατρών και Διδάκτωρ του Εθνικού Μετσόβιου Πολυτεχνείου. Εργάστηκε ως μηχανικός τηλεπικοινωνιών και ως καθηγητής σε στρατιωτικές σχολές στον τομέα της Ασφάλειας Πληροφοριακών Συστημάτων. Παράλληλα με την επαγγελματική του δραστηριότητα, ασχολείται με τη μουσική και τη λογοτεχνία. Μουσική Σπούδασε πιάνο και κιθάρα και έχει εμφανιστεί σε πολυάριθμες μουσικές εκδηλώσεις. Έχει γράψει ορχηστρικές συνθέσεις, μουσική για το θέατρο, καθώς και πολλά τραγούδια σε δικούς του στίχους και σε στίχους γνωστών Ελλήνων ποιητών. Έχει κυκλοφορήσει τους παρακάτω τέσσερεις δίσκους (CD) με δική του μουσική: «Oppositions» (2005), δέκα ορχηστρικές τζαζ συνθέσεις. «Εκόμισα εις την Τέχνη» (2013), μελοποιήσεις δέκα ποιημάτων του Κ.Καβάφη. «Στα βήματα του Ελ Γκρέκο» (2014), δέκα τραγούδια για τη ζωή και το έργο του Δομίνικου Θεοτοκόπουλου. «Δώδεκα θάλασσες» (2016), δώδεκα τραγούδια για τον έρωτα, την αγάπη και τη ζωή, με αλληγορικές αναφορές στο στοιχείο της θάλασσας Λογοτεχνία Ασχολείται με την ποίηση, το διήγημα και το δοκίμιο. Πολλά έργα του δημοσιεύτηκαν σε λογοτεχνικές ανθολογίες και έχει εκδώσει επτά ποιητικές συλλογές: «Δονήσεις των καιρών» (2005), «Τα χρώματα του Απρίλη» (2005),  «Στις σήραγγες του ονείρου» (2007),  «Το άρωμά σου» (2007), «Αισθήσεις και μορφές» (2008), «Στις γειτονιές του απείρου» (2009), «Θύελλες και ελπίδες» (2013). Δύο συλλογές ποιημάτων και δύο συλλογές διηγημάτων του ευρίσκονται υπό έκδοση. Έχει βραβευτεί σε πολλούς λογοτεχνικούς διαγωνισμούς, όπου μεταξύ άλλων έχει αποσπάσει επτά πρώτα βραβεία στην ποίηση, τρία πρώτα βραβεία στο διήγημα και δύο πρώτα βραβεία στο δοκίμιο. Αρθρογραφεί σε πολλά λογοτεχνικά και πολιτιστικά περιοδικά, ενώ ήταν συνιδρυτής και βασικός συντάκτης του τριμηνιαίου λογοτεχνικού περιοδικού «Εύλογον», το οποίο εκδιδόταν από το 2013 έως  το 2020.   Άλλες δραστηριότητες Mέλος της Ένωσης Μουσικοσυνθετών και Στιχουργών Ελλάδος (Ε.Μ.Σ.Ε.). Γενικός Γραμματέας και Γενικός Έφορος στο Δ.Σ της Πανελλήνιας Ένωσης  Λογοτεχνών (Π.Ε.Λ.) την περίοδο 2008 – 2012. Γενικός   Έφορος  στο   Δ.Σ της  Εταιρείας   Ελλήνων  Λογοτεχνών  (Ε.Ε.Λ.) την περίοδο 2014 – 2016. Από   τον   Οκτώβριο του   2016   έως   και  σήμερα   κατέχει   τη  θέση   του Γενικού Γραμματέα στο Δ.Σ. της Ε.Ε.Λ.